## 

**Ministru kabineta noteikumu projekta** **„Norvēģijas finanšu instrumenta 2009.–2014.gada perioda programmas "Inovācijas "zaļās" ražošanas jomā" atklāta projektu konkursa īstenošanas kārtība”** **sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Norvēģijas finanšu instrumenta 2009.–2014.gada perioda programmas "Inovācijas "zaļās" ražošanas jomā" atklāta projektu konkursa īstenošanas kārtība” (turpmāk– noteikumu projekts) izstrādāts, ievērojot Ministru kabineta 2011.gada 29.marta protokollēmuma Nr. 20 63.§ „Noteikumu projekts „Par Latvijas Republikas un Norvēģijas Karalistes saprašanās memorandu par Norvēģijas finanšu instrumenta ieviešanu 2009.-2014.gadā”” (turpmāk– MK protokollēmums) 3.3.apakšpunktu, kā arī 2011. gada 28. aprīļa Saprašanās memorandu par Norvēģijas finanšu instrumenta ieviešanu 2009.-2014. gadā starp Latvijas Republiku un Norvēģijas Karalisti (turpmāk- saprašanās memorands).  Tiesību akta izdošanas tiesiskais pamats ir Eiropas Ekonomikas zonas finanšu instrumenta un Norvēģijas finanšu instrumenta 2009.-2014.gadam perioda vadības likuma (2012.gada 26.janvāra redakcijā) 9.panta pirmā daļa un 15.panta 6.punkts. |
| 2. | Pašreizējā situācija un problēmas | Atbilstoši Nacionālā attīstības plāna 2007.-2013.gadam prioritātēm, lai panāktu Latvijas ekonomikas konkurētspēju globālā mērogā, ir jāveic pāreja no zemas pievienotās vērtības produktu ražošanu uz augstas pievienotās vērtības produktu ražošanu, investējot pamatlīdzekļos un veicinot jaunu tehnoloģiju un produktu attīstību tehnoloģiski izcilos uzņēmumos, kuriem ir potenciāls jaunu tehnoloģiju, produktu ieviešanai. Nozares, kurās prioritāri ir iespējama produktu ar augstāku pievienoto vērtību ražošana, un kurām ir izaugsmes potenciāls ir kokapstrāde, optisko šķiedru ražošana, mašīnbūve un metālapstrāde, ķīmija un farmācija. Šīm nozarēm papildus izaugsmes potenciālam un augstas pievienotās vērtības produktiem ir arī vislielākā starpnozaru ietekme. Papildus iepriekš minētajam, lai nodrošinātu privātā sektora investīciju piesaisti jaunu produktu un tehnoloģiju attīstīšanai, ir plānots veicināt privātā sektora un zinātnes sadarbību, papildus investīcijām pamatlīdzekļos, veicot ar jaunu produktu un pakalpojumu ieviešanu ražošanā saistītus pētījumus.  Vienlaikus ar industriālo attīstību nepieciešams veicināt ilgtspējīgu attīstību, samazinot industriālās attīstības ietekmi uz vidi.  Balstoties uz iepriekš minēto, Ministru kabineta noteikumu projekta īstenošanas rezultātā tiks veicināta inovācijas darbību attīstīšana, tehnoloģiju pārnese un komersantu konkurētspēja, veicinot uzņēmējdarbības pāreju uz videi draudzīgākām un efektīvākām ražošanas metodēm, kā arī veicinot jaunu produktu un tehnoloģiju attīstību, kas samazina enerģijas patēriņu, izmešu apjomu, citu ražošanai nepieciešamo resursu patēriņu. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta noteikumu projekts paredz īstenošanas nosacījumus nacionālā līmenī programmas „Inovācijas „zaļās” ražošanas jomā” (turpmāk– Programma) atklātam projektu konkursam „Atbalsts "zaļo" tehnoloģiju ieviešanai ražošanā" (turpmāk- atklāts konkurss).  Ministru kabineta noteikumu projekts paredz atbalsta sniegšanas nosacījumus atklātam konkursam.  Atklāta konkursa mērķis ir uzlabot situāciju tehnoloģiski ietilpīgajās nozarēs, lai veicinātu esošo komersantu interesi veikt uzlabojumus enerģijas un ražošanas izejvielu efektīvākai izmantošanai. Lai saņemtu atbalstu atklāta konkursa ietvaros, komersantiem būs ne tikai jāpierāda savas biznesa idejas dzīvotspēja, bet jānodrošina tās tieša pozitīva ietekme uz vidi. Lai nodrošinātu inovāciju veikšanu, atklāta konkursa ietvaros ir plānots veicināt sadarbību starp zinātniskajām institūcijām vai komersantiem Norvēģijas karalistē un Latvijas komersantiem. Atklāta konkursa atbalsts ļaus komersantiem iegādāties jaunas tehnoloģijas, kas sniegs ieguldījumu videi draudzīgākas ražošanas attīstīšanai (samazinot CO2 izmešus, efektīvi patērējot enerģijas resursus un ražošanas izejvielas). Vienlaicīgi tiks veikti pētījumi, kā ar iegādāto iekārtu palīdzību var nodrošināt efektīvu ražošanas vai pakalpojumu sniegšanas procesu.  Atklāta konkursa ietvaros kopējais pieejamais finansējums ir EUR 7 769 107 ekvivalents latos, no kuriem EUR 6 992 196 ekvivalents latos ir Norvēģijas finanšu instrumenta līdzekļi, bet EUR 776 911 ekvivalents latos ir valsts budžeta līdzekļi.  Vienam atbalsta saņēmējam atklāta konkursa ietvaros pieejamais finansējums ir no EUR 170 000 ekvivalenta latos līdz EUR 700 000 ekvivalentam latos, tai skaitā iekārtu iegādei un ar to saistītajām izmaksām līdz EUR 500 000 ekvivalentam latos, un līdz EUR 200 000 ekvivalentam latos ar produkta (tai skaitā preces vai pakalpojuma) vai tehnoloģijas ieviešanu ražošanā saistītās pētniecības izmaksas. Atbalsta intensitāte no atklāta konkursa līdzfinansējuma līdzekļiem ir 45%. Viens atbalsta saņēmējs šo noteikumu izpratnē ietver atbalsta saņēmēja saistīto personu grupu.  Ar terminu „zaļās” inovācijas šā normatīvā akta projekta izpratnē tiek saprastas inovācijas normatīvā akta projekta 2.punktā noteiktajās atbalsta jomās.  Atklāta konkursa ietvaros sniegto atbalstu ir atļauts kombinēt ar citu atbalstu no vietējiem, reģionālajiem, valsts, Eiropas Savienības un ārvalstu finanšu palīdzības līdzekļiem, nepārsniedzot maksimālo pieļaujamo *de minimis* atbalsta apmēru.  Šo noteikumu ietvaros sniegto reģionālo atbalstu, kas tiek sniegts atbilstoši Komisijas 2006.gada 15.decembra Regulai (EK) Nr. 800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula) (Eiropas Savienības Oficiālais Vēstnesis, 2008.gada 9.augusts, L 214) (turpmāk- Komisijas Regula Nr. 800/2008) drīkst apvienot ar atbalstu no vietējiem, reģionālajiem, valsts, Eiropas Savienības un citas ārvalstu finanšu palīdzības līdzekļiem, ja tas tiek sniegts kā *de minimis* atbalsts, ja piešķirtais finansējums kopā ar *de minimis* atbalstu šādas kumulācijas rezultātā nepārsniedz Komisijas regulā Nr. 800/2008 vai Eiropas Komisijas apstiprinātajā atbalsta programmā, vai individuālajā atbalsta projektā noteikto maksimāli pieļaujamo atbalsta intensitāti no projekta kopējām attiecināmajām izmaksām. Šī normatīvā akta ietvaros paredzēto atbalstu nevar apvienot ar atbalstu vienām un tām pašām izmaksām, kas sniegts no Eiropas Savienības struktūrfondu līdzekļiem grantu veidā, un kuram piemēro Eiropas Parlamenta un Padomes 2012.gada 25.oktobra regulas (ES, EURATOM) Nr.966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, EURATOM) Nr.1605/2002 atcelšanu 129.panta 1.punkta ierobežojumu.  Atklāta konkursa atbalsta saņēmēji, kuri vienlaicīgi ir saņēmuši vai plāno saņemt atbalstu riska kapitāla ieguldījumu veidā atklāta konkursa līdzfinansējuma summu samazina par 20%, piemērojot šo nosacījumu trīs gadus no riska kapitāla piešķiršanas.  Demarkācija ar Eiropas Savienības struktūrfondu atbalstu, kas tiek piešķirts grantu veidā tiks nodrošināta, iegūstot informāciju par atklāta konkursa līdzfinansējuma saņēmējiem un salīdzinot to ar informāciju par komersanta saņemto atbalstu citās tiešās valsts pārvaldes iestādes Latvijas Investīciju un attīstības aģentūras (turpmāk- LIAA) administrētajās valsts atbalsta programmās. Atklāta konkursa projektu īstenošanā savstarpējai datu salīdzināšanai par projektu attiecināmajām izmaksām tiks izmantota Eiropas Savienības struktūrfondu un Kohēzijas fonda vadības informācijas sistēma.  Sakarā ar to, ka maksājumi programmas ietvaros tiks veikti tikai 2014.gadā pēc *euro* ieviešanas, attiecīgais regulējums par maksājumiem atklāta konkursa līdzfinansējuma saņēmējiem tiks piemērots ar 2014.gadu. |
| 5. | Projekta izstrādē iesaistītās institūcijas | Ministru kabineta noteikumu projekts izstrādāts ciešā partnerībā ar donorvalsts programmas partneri Norvēģijas Inovāciju aģentūru un LIAA. |
| 6. | Iemesli, kādēļ netika nodrošināta sabiedrības līdzdalība | Ekonomikas ministrijas un Norvēģijas Karalistes vēstniecības Latvijā kopīgi organizētā programmas uzsākšanas pasākumā 2012. gada 3. oktobrī Norvēģijas dienu Latvijā ietvaros plašāka sabiedrība tika informēta par Programmas plānoto Ministru kabineta noteikumu saturu. |
| 7. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Komersanti. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Atklāta konkursa ietvaros kopējais pieejamais finansējums ir EUR 7 769 107 ekvivalents latos, no kuriem EUR 6 992 196 ekvivalents latos ir Norvēģijas finanšu instrumenta līdzekļi, bet EUR 776 911 ekvivalents latos ir valsts budžeta līdzekļi. |
| 4. | Tiesiskā regulējuma nefinansiālā ietekme | Īstenojot atklātu konkursu ir sagaidāms, ka tiks ieviesti ražošanā inovatīvi produkti un izstrādātas inovatīvas tehnoloģijas, kas sekmētu videi draudzīgākas, zināšanu ietilpīgas ražošanas attīstību, kā rezultātā būtu iespējams efektīvāk izmantot esošos dabas un enerģijas resursus un mazināt vides piesārņojumu. Papildus ir sagaidāms, ka atklāta konkursa īstenošana veicinās jaunu „zaļo” darba vietu radīšanu un esošo saglabāšanu un veidos pamatu stabilai un ilgtspējīgai „zaļo” nozaru attīstībai Latvijā. |
| 5. | Administratīvās procedūras raksturojums | Normatīvajā aktā ir noteikts, ka atklāta konkursa projekta iesniegumu var iesniegt vienā no šādiem dokumentu iesniegšanas veidiem:   1. papīra formā, iesniedzot LIAA personīgi vai nosūtot pa pastu uz LIAA pasta adresi. Ja projekta iesnieguma iesniedzējs izvēlas šo dokumentu iesniegšanas veidu, tas aizpildītu projekta iesnieguma veidlapu un biznesa plānu DOC, XLS vai PDF datņu formātā iesniedz arī elektroniskā formā, bez elektroniskā paraksta nosūtot tos uz LIAA oficiālo elektroniskā pasta adresi vai izmantojot citus elektronisko dokumentu apritei izmantojamos datu nesējus; 2. elektroniskā formā, ja tas ir noformēts atbilstoši e-dokumentu noformēšanas prasībām un parakstīts normatīvajos aktos noteiktajā kārtībā, nosūtot uz LIAA elektroniskā pasta adresi, kas norādīta sludinājumā par atklāta konkursa projektu iesniegumu atlases uzsākšanu.   Elektroniska dokumenta iesniegšana ātrākai vērtēšanas procesa nodrošināšanai ir privātpersonas interesēs.  Veicot atklāta konkursa projekta iesnieguma vērtēšanu, LIAA pieprasa informāciju Valsts ieņēmumu dienestam par projekta iesniedzēju nodokļu parādu vai valsts sociālās apdrošināšanas obligāto iemaksu parādu, kas pārsniedz noteiktu slieksni, neesamību.  Normatīvā akta projektā noteikta arī vispārīga kārtība, kādā atklāta konkursa projekta līdzfinansējuma saņēmējam tiek ieskaitīts avanss un tiesības programmas apsaimniekotājam vai aģentūrai lemt par avansa atmaksu. Noteikts arī termiņš atklāta konkursa projekta starpposma pārskatu un noslēguma pārskata iesniegšanai. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2012.** | | Turpmākie trīs gadi (tūkst. latu) | | |
| **2013.** | **2014.** | **2015.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi (ārvalstu finanšu līdzekļu ieņēmumi) | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: |  | 0 |  |  |  |
| 2.1. valsts pamatbudžets |  |  |  |  |  |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | X | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ministru kabineta noteikumu projekts paredz īstenot atklātu projektu konkursu. Atklāta projektu konkursa īstenošanai nepieciešamie līdzekļi ir paredzēti budžeta apakšprogrammā 71.06. „Eiropas Ekonomikas zonas finanšu instrumenta un Norvēģijas valdības divpusējā finanšu instrumenta finansētie projekti”.  Atklāts konkurss ir daļa no Programmas, kuras ieviešanai 2014.gadam ir paredzēti 4 800 448 euro, 2015.gadam 5 937 748 euro, 2016.gadam 815 024 euro. 2017.gadam ir plānots pieprasīt finansējumu no valsts budžeta programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības finansēto projektu un pasākumu īstenošanai” .  Atklātam konkursam plānotais finansējums valsts budžetā ir 2014.gadam 2 695 000 euro, 2015.gadam 4 297 167 euro un 2016.gadam 776 940 euro. | | | | |

|  |  |  |
| --- | --- | --- |
| **IV. Kāda var būt normatīvā akta ietekme uz spēkā esošo tiesību normu sistēmu** | | |
| 1. | Kādi normatīvie akti (likumi un Ministru kabineta noteikumi) papildus jāizdod un vai ir sagatavoti to projekti, to būtība, kā arī ministrija, kura ir atbildīga par tā sagatavošanu. Par Ministru kabineta noteikumiem (arī tiem, kuru izdošana ir paredzēta izstrādātajā likumprojektā) - norāda to izdošanas mērķi un galvenos satura punktus, kā arī termiņu, kādā paredzēts šos noteikumus izstrādāt | Nav. |
| 2. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Tiesību akta projekts nodrošina šādu Eiropas Savienības tiesību akta prasību ievērošanu:   * 1. Komisijas Regula Nr. 800/2008;   2. Komisijas Regula (EK) Nr. 1998/2006 (2006. gada 15. decembris) par Līguma 87. un 88. panta piemērošanu *de minimis* atbalstam (turpmāk – Komisijas Regula Nr.1998/2006).   Komisijas Regula (EK) Nr. 1998/2006 būs spēkā līdz 2013.gada 31.decembrim. Jaunais Komisijas regulas projekts, saskaņā ar kuru tiek sniegts atbalsts noteikumu projektā paredzētajām *de minimis* atbalsta aktivitātēm publiskajai konsultācijai Eiropas Komisija publicēja 2013.gada 17.jūlijā. Jaunais Komisijas regulas projekts paredz Komisijas regulas (EK) Nr. 1998/2006 piemērošanas pārejas periodu līdz 2014.gada 30.jūnijam.  Eiropas Komisija 2013.gada 24.jūlijā publiskajai konsultācijai publicēja Komisijas Regulas Nr. 800/2008, saskaņā ar kuru tiek sniegts atbalsts noteikumu projektā paredzētajām reģionālā atbalsta aktivitātēm, pagarinājumu līdz 2014.gada 30.jūnijam.  Latvijas esošās reģionālā atbalsta kartes pagarinājums līdz 2014.gada 30.jūnijam ir apstiprināts Eiropas Komisijā š.g. 30.oktobrī. |
| 2. | Citas starptautiskās saistības | Tiesību akta projekts nodrošina Latvijas Republikas un Norvēģijas Karalistes saprašanās memoranda par Norvēģijas finanšu instrumenta ieviešanu 2009.–2014.gadā (apstiprināts ar Ministru kabineta 2011.gada 29.marta noteikumiem Nr.252) īstenošanu. |
| 3. | Cita informācija | Tiesību akta projekts nodrošina Komisijas paziņojuma Kopienas pamatnostādnes par valsts atbalstu grūtībās nonākušu uzņēmumu glābšanai un pārstrukturēšanai (2004/C 244/02) (turpmāk – Kopienas pamatnostādnes) ievērošanu.  Komisijas Regula Nr. 800/2008 tiks pārskatīta un Eiropas Savienības līmeņa normatīvais regulējums, kas saistīts ar noteikumu projektā paredzētā reģionālā atbalsta finansēšanu, tiks pagarināts līdz 2014.gada 30.jūnijam. Reģionālā atbalsta regulējuma izmaiņas skar Ministru kabineta noteikumu projektā paredzēto atbalsta kumulācijas un maksimālās reģionālā atbalsta intensitātes finansēšanas iespēju (noteikumu projekta 15.punkts). Ministru kabineta noteikumu projektā paredzētās valsts atbalsta aktivitātes, kuras ir plānots sniegt saskaņā ar Komisijas Regulu Nr. 800/2008, ir atbilstošas Latvijas reģionālās stratēģijas dokumentos paredzētajām prioritātēm- atbalsts paredzēts Nacionālās industriālās politikas (NIP) pamatnostādnēs 2013.-2020.gadam un Latvijas preču un pakalpojumu eksporta veicināšanas un ārvalstu investīciju piesaistes pamatnostādnēs 2013.-2019.gadam, kā arī Nacionālā attīstības plāna (NAP) 2014.- 2020.gadam rīcības virziena „Energoefektivitāte un enerģijas ražošana” uzdevumam „Atbalsts inovatīvu un energoefektivitātes tehnoloģiju projektiem”. |

|  |  |  |  |
| --- | --- | --- | --- |
| **1.tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Tiesību akta projekts nodrošina šādu Eiropas Savienības tiesību akta prasību ievērošanu:   * 1. Komisijas Regula Nr. 800/2008**;**   2. Komisijas Regula Nr.1998/2006. | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| *Komisijas Regula Nr. 800/2008*  *1.pielikums* | *Ministru kabineta noteikumu projekta 9.punkts, 17.punkts, 2.pielikuma 1.1.9.apakš-punkts* | *Ieviesta pilnībā* | neparedz stingrākas prasības |
| *Komisijas Regulas Nr.1998/2006 1.panta 1.punkts;* | *Ministru kabineta noteikumu projekta 11.punkts, 1.pielikums* | *ieviesta pilnībā* | *neparedz stingrākas prasības* |
| *Komisijas Regulas Nr.1998/2006 2.panta 2.punkts;* | *Ministru kabineta noteikumu projekta 8., 10.punkts* | *ieviesta pilnībā* | *neparedz stingrākas prasības* |
| *Komisijas Regula Nr. 800/2008*  *II nodaļas 13.panta 6.punkts* | *Ministru kabineta noteikumu projekta*  *30.2., 35.1.,35.3. apakšpunkts* | *ieviesta pilnībā* | *neparedz stingrākas prasības* |
| *Komisijas Regula Nr. 800/2008*  *II nodaļas 13.panta 7.punkts* | *Ministru kabineta noteikumu projekta 24.1.,34.1. apakšpunkts* | *ieviesta pilnībā* | *neparedz stingrākas prasības* |
| *Komisijas Regula Nr. 800/2008*  *2.pants* | *2.pielikuma 2.5.apakš-punkts* | *ieviesta pilnībā* | *neparedz stingrākas prasības* |
| *Komisijas Regula Nr. 800/2008*  *8.panta 3.punkts* | *Ministru kabineta noteikumu projekta 35.6. apakšpunkts,*  *2.pielikuma 2.9.apakš-punkts* | *ieviesta pilnībā* | *neparedz stingrākas prasības* |
| *Komisijas Regula Nr. 800/2008*  *12.panta 1.punkts* | *Ministru kabineta noteikumu projekta 24.1.apakš-punkts; 30.4., 30.5.apakš-punkts* | *ieviesta pilnībā* | *neparedz stingrākas prasības* |
| *Komisijas Regula Nr. 800/2008*  *12.panta 2.punkts* | *Ministru kabineta noteikumu projekta 30.1, 30.2., 30.6.,30.7.apakš-punkts* |  |  |
| *Komisijas Regula Nr. 800/2008*  *1.panta 3.punkts* | *Ministru kabineta noteikumu projekta 1.pielikums* | *ieviesta pilnībā* | *neparedz stingrākas prasības* |
|  |  |  |  |
| *Komisijas Regula Nr. 800/2008*  *1.panta 6.punkts* | *Ministru kabineta noteikumu projekta 19.punkts* | *ieviesta pilnībā* | *neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Lai sniegtu valsts atbalstu, dalībvalstij ir obligāti jāpiemēro:  Komisijas Regula Nr.1998/2006;  Komisijas Regula Nr.800/2008. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Paziņojumu saistībā ar Ministru kabineta noteikumu projekta 34.2., 34.3., 34.4.apakšpunktā paredzēto atbalstu Eiropas Komisijai nav nepieciešams sniegt, jo valsts atbalsts šajā gadījumā saskaņā ar Komisijas Regulas Nr.1998/2006 2.pantu ir atbrīvots no iepriekšējas paziņošanas Eiropas Komisijai.  Eiropas Komisijai informācijas kopsavilkums par Ministru kabineta noteikumu projekta 34.1.apakšpunktā paredzēto valsts atbalsta pasākumu tiks nosūtīts 20 darba dienu laikā pēc atbalsta shēmas stāšanās spēkā, saskaņā ar Komisijas Regulas 800/2008 I. nodaļas 9.panta 1.punktu. | | |
| Cita informācija | Lēmumam par šajos noteikumos paredzētā atbalsta piešķiršanu jābūt pieņemtam līdz 2014.gada 30.jūnijam. Ja tiks organizēta papildus projekta atlases kārta un lēmumus par atbalsta piešķiršanu nebūs iespējams pieņemt līdz 2014.gada 30.jūnijam, tiks veikti noteikumu grozījumi atbilstoši jaunajam valsts atbalsta regulējumam. | | |

|  |  |  |
| --- | --- | --- |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Ar Ministru kabineta 2011.gada 29.marta noteikumiem Nr.252 apstiprinātā Latvijas Republikas un Norvēģijas Karalistes saprašanās memoranda par Norvēģijas finanšu instrumenta ieviešanu 2009. – 2014.gadā B pielikums. | |
| A | B | C |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā |
| *Saskaņā ar saprašanās memoranda Ieviešanas ietvara 3.punktu Ekonomikas ministrijai atbilstoši Norvēģijas Ārlietu ministrijas apstiprinājumam jānodrošina programmas ieviešana* | *Ministru kabineta noteikumu projekta I. sadaļa „Vispārīgie jautājumi”.*  *Ar A ailē minētā Saprašanās memoranda saistību izpildi nodrošinošā normatīvā akta projekta izstrādi saistības tiek izpildītas daļēji. Pilnībā saistības būs izpildītas pēc atklāta konkursa īstenošanas pabeigšanas 2017. gadā.* |  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav | |
| Cita informācija | Nav | |

|  |  |  |
| --- | --- | --- |
| **VI. Sabiedrības līdzdalība un šīs līdzdalības rezultāti** | | |
| 1. | Sabiedrības informēšana par projekta izstrādes uzsākšanu | Ekonomikas ministrijas un Norvēģijas Karalistes vēstniecības Latvijā kopīgi organizētā programmas uzsākšanas pasākumā 2012. gada 3.oktobrī Norvēģijas dienu Latvijā ietvaros plašāka sabiedrība tika informēta par atklāta konkursa plānoto Ministru kabineta noteikumu saturu. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministru kabineta noteikumu projekta īstenošanā ir iesaistīta Ekonomikas ministrija kā programmas apsaimniekotājs un LIAA kā Aģentūra, kam ir deleģētas Ekonomikas ministrijas funkcijas attiecībā uz programmas īstenošanu. |
| 2. | Projekta izpildes ietekme uz pārvaldes funkcijām | Projekts neietekmē valsts pārvaldes funkcijas. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Netiks radītas jaunas institūcijas. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Nav plānots likvidēt esošās valsts pārvaldes institūcijas. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav. |

Ekonomikas ministrs D.Pavļuts

Vīza: Valsts sekretāra

pienākumu izpildītājs,

valsts sekretāra vietnieks A.Liepiņš

29.11.2013 9:16

3076

S.Blumberga

Sanda.Blumberga @em.gov.lv